钦定古今图书集成/明伦汇编/官常典/第716卷 > 谢答仁
## 钦定古今图书集成/明伦汇编/官常典/第716卷 > 谢答仁

按《通鉴纲目》：梁承圣三年冬十一月，魏于谨悉众攻
栅，反者开西门纳魏师，梁主退保金城，乃焚古今书
籍十四万卷，以宝剑击柱折之，叹曰：“文武之道，今夜
尽矣！”命御史中丞王孝祀作降文。谢答仁谏曰：“城中
兵众犹强，乘暗突围而出，贼必惊，因而薄之，可度江
就任。”约梁主素不便走马曰：“事必无成，祇增辱耳。”答
仁求自扶，梁主王褒曰：“答仁，侯景之党，岂可信？”答仁
又请守子城守兵，梁主然之。褒又以为不可。答仁呕
血而死。